Hvis ingen af chaufførene eller passagerne er kommet til skade og bilerne fortsat kan køre, bør du blot huske at få modpartens navn og registreringsnummer. Så kan du nemlig anmelde skaden online og finde et værksted nær dig, som kan hjælpe dig med at udbedre skaden. Har du påkørt en anden bil, skal du betale selvrisiko og eventuel bonustab.
Har du været indblandet i en ulykke eller er der sket en skade, som du ikke føler dig skyldig i, anbefaler vi at du anmelder skaden til os alligevel. Så er vi godt forberedte, hvis modparten henvender sig til os. Samtidigt kan vi vejlede dig, om det videre forløb. Er der sket noget med personer eller andre personers ting, tager vi os også af dette.
Tag eventuelt billeder af uheldsstedet og skaderne på bilerne.
Er der vidner, bør du også få deres kontaktinformation, så de kan hjælpe med at afklare evt. skyldsspørgsmål, hvis du og de øvrige involverede ikke er enige.